  



***ДЕФИЛЕ „ВИНО И ГУРМЕ“***

 ***5 - 6 май 2018***

 ИНФОРМАЦИЯ

**Дефиле „Вино и гурме“** популяризира българското вино и кухня, както и развива винения, кулинарния и културен туризъм. Отбелязвайки настъпващата пролет, производителите на вино представят в неповторимата възрожденска атмосфера на ресторантите в Стария град своите подходящи за сезона вина, а ресторантьорите подбират най-добрите ястия за тях. През 2017г. в събитието се включиха **31 участника - 19 винарски изби и 12 водещи кулинари** и бе посетено от **над 7 хиляди** пловдивчани и гости.

Предстои четвъртото издание на Дефиле „Вино и гурме“ –**5 и 6 май 2018г**. Символичното откриване на пролетния сезон на виното ще се състои на 05.05.2018 от 12:00 ч. в началото на Стария град, съпроводено от богатата музикална програма на Ансамбъл „Тракия”, които ще поведат посетителите на изключителна дегустационна обиколка, съчетаваща история, култура, вино и гурме.

Дегустациите са с **начален час 12:00** и продължават **до 20:00 часа**. В двата дни на фестивала посетителите могат да се запознаят отблизо с историята на Пловдив и културата на виното и храната.

Разработен е ПР план с основен принцип - създаване и организиране на медийни изяви, материали, обществени прояви и мероприятия в рамките на фестивала. Информират се големите туроператори, чуждестранни мисии в Пловдив и региона, както и посолствата на чуждите държави у нас. Медийната комуникация започва още през м. март, за което е изготвен медиен план и са сключени споразумения за медийно партньорство с национални медии. Активно се използват социалните мрежи и в частност Фейсбук, като всяка наша кампания достига над 100 000 човека.

Рекламните материали включват билборд конструкции, плакати, външна винилна изложба на главната улица на Пловдив, брошури, които се раздават от доброволци и атрактивни участници.

Всеки желаещ да се наслади на виното може да закупи карнетки с жетони, които се продават пред или във всяка къща, в която се предлага дегустация. Всеки жетон дава право на една дегустация. Стъклени чаши, гравирани с логото на фестивала, се предлагат заедно с жетони. Обективна класация по интереса на публиката към винарските изби - участници в празника и тяхната продукция се прави по броя на жетоните, с които посетителите са дегустирали и по анкетните карти, които попълват. Кулинарните изкушения, се предлагат на цени между 1 лв. и 5 лв. на всяка една от локациите.

**„Вечер на пролетното вино”** е гала вечерята, на която се връчват наградите на експертната комисия за „Най- умело съчетание на вино и храна” на ресторантите и винопроизводителите, участници в събитието.

**Съвет по туризъм - Пловдив** и **Община Пловдив** организират Дефиле „Вино и гурме“ в активно сътрудничество с ОИ „Старинен Пловдив” и Университет по хранителни технологии - Пловдив, професионални гимназии и висшите учебни заведения, кетеринг-фирмите, и всички участници във винения бизнес, както и институциите свързани с културата и изкуството в града.

*За контакти:*

*e-mail: info@wineshowplovdiv.events; facebook: Дефиле „Вино и гурме“;*

 *Мария Далемска / организационен секретар/ тел.: + 359 888 909 960*

 *Цветелинка Цветанова /координатор участници/ тел.: + 359 894 321 401*